দেওবাৰে নিশা হিমাচল প্ৰদেশৰ কুল্লু জিলাত সংঘটিত হয় এক ভয়াৱহ পথ দুৰ্ঘটনা। এখন যাত্ৰীবাহী টেম্পো ট্ৰেভেলাৰ নিয়ন্ত্ৰণ হেৰুৱাই পথৰ কাষত থকা দ খাৱৈত বাগৰি পৰাৰ ফলত সাতগৰাকী পৰ্যটকৰ মৃত্যু হোৱাৰ লগতে দহগৰাকী পৰ্যটক আহত হৈছে।
কুল্লুৰৰ আৰক্ষী অধীক্ষকগৰাকীয়ে জানিবলৈ দিয়া মতে কুল্লুৰ বাঞ্জাৰ উপত্যকাৰ ঘিয়াগী অঞ্চলত নিশা প্ৰায় ৮ঃ৩০ বজাত পৰ্যটক কঢ়িয়াই নিয়া বাহনখন পথৰ পৰা খাৱৈত বাগৰি পৰে।
এই ভয়াৱহ দুৰ্ঘটনাটোত ৭ গৰাকী লোক থিতাতে নিহত হোৱাৰ বিপৰীতে ১০ গৰাকী আহত হয়। আহতসকলৰে কেইজনমানৰ অৱস্থা গুৰুতৰ বুলি তেওঁ লগতে উল্লেখ কৰে।
ইফালে পাঁচগৰাকী আহত ব্যক্তিক কুল্লুৰ জোনেল চিকিৎসালয়লৈ তাৎক্ষণিকভাৱে প্ৰেৰণ কৰাৰ বিপৰীতে আন ৫ গৰাকীক বাঞ্জাৰ চিকিৎসালয়ত ভৰ্তি কৰোৱা হয় বুলি তেওঁ লগতে জানিবলৈ দিয়ে।
দুৰ্ঘটনাটোত নিহত তথা আহত হোৱা পৰ্যটকসকল ৰাজস্থান, মধ্য প্ৰদেশ, হাৰিয়ানা আৰু দিল্লীকে ধৰি বিভিন্ন ৰাজ্যৰ আছিল আৰু তেওঁলোকৰ পৰিচয় ইতিমধ্যে চিনাক্ত কৰা হৈছে বুলি জানিব পৰা গৈছে।
এই ৰেগিঙৰ বাবে কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
